བརྙན་འཕྲིན་ལ་ལྟ་བའི་དུས་ཚོད་ཇེ་ཉུང་དུ་ཐོངས།གསལ་བཤད་ཀྱི་བརྒྱུད་རིམ་ནས་མཉམ་དུ་བསྡད་ནས་བརྙན་འཕྲིན་ལྟ་བའི་དུས་ཚོད་རེའུ་མིག་ཅིག་བཟོས།དུས་དེབ་དང་རྒྱུན་སྤྱོད་ཤེས་བྱ་སོགས་ནས་གཟའ་འཁོར་གཅིག་རིང་གི་བརྙན་འཕྲིན་ལེ་ཚན་གྱི་རེའུ་མིག་ཅིག་ཁྱེར་ཡོང་ནས་བྱིས་པ་སོ་སོས་དགའ་ཤོས་ཀྱི་ལེ་ཚན་དེ་བདམས་བཅུག་དགོས།ལེ་ཚན་དེ་ནི་བྱིས་པ་དེས་ལྟ་ཆོག་པའི་བརྙན་འཕྲིན་ལེ་ཚན་ཁོ་ན་ཡིན་པ་གསལ་བཤད་བྱོས།དེ་དང་མཉམ་དུ་ཉིན་རེར་ཆུ་ཚོད་༡ནས་༢རིང་ལྟ་ཆོག་པ་གཏན་ཁེལ་དང་།དམིགས་བསལ་གུང་གསེང་མིན་དུས་དང་དགོང་མོགཏན་ཁེལ་ལས་བདའ་མི་ཆོག་པ་གསལ་བཤད་བྱོས།ལེ་ཚན་འགའ་རེ་དུས་ཚོད་གཅིག་གཉིས་ནང་དུ་ཡང་རྫོགས་ཀྱི་མེད་ན་གཏན་ཁེལ་གྱི་དུས་ཚོད་ནང་ལ་རྫོགས་ཐུབ་པའི་ལེ་ཚན་ཞིག་འདེམས་སུ་བཅུག